Kuopion museot

Jäniksen jäljillä -opastus
2025-04-26 11:00 - 11:30, 2025-05-10 11:00 - 11:30, 2025-05-24 11:00 - 11:30 (Europe/Helsinki) | Kuopion museo
Myyttiset – metsän kätköissä -näyttelyn lastenopastuksella lähdetään jäniksen jäljille. Millaisten ihmeiden äärelle pupujussi mahtaa meidät johdattaa?
Opastus lähtee museon lipunmyynnin läheisyydestä lauantaisin klo 11 seuraavina päivinä: 8.3., 15.3., 29.3., 12.4., 26.4., 10.5. sekä 24.5.
Opastuksen kesto on noin 30 minuuttia ja se sisältyy museon pääsymaksuun (15/10 €, alle 18-v maksutta), Museokortti ja Kaikukortti käyvät.
***
Kuopion museon Myyttiset – metsän kätköissä -näyttely vie menneisyyden aarniometsään keskelle kansanuskon maailmaa. Se on tehty monilla aisteilla koettavaksi, elämykselliseksi ihmettelyn paikaksi, jossa riittää tutkittavaa kaikenikäisille.

Kuopion luonnontieteellisen museon ja Kuopion kulttuurihistoriallisen museon yhteistyönä tuottamassa näyttelyssä on esillä erityistä voimaa omaavia taikaesineitä sekä kiehtovia eläimiä. Tarinat, uskomukset ja todelliset luonnonilmiöt punoutuvat yhteen ainutlaatuisella tavalla. Kulje entisajan metsässä, tutustu myyttisiin hahmoihin, joudu metsänpeittoon ja loitsi itsesi vapaaksi!

Myyttiset-näyttely ja siihen liittyvät tapahtumat ovat osa Kuopio250-juhlavuoden ohjelmistoa.

Myyttiset-näyttelyopastus
2025-04-27 13:00 - 13:45, 2025-05-11 13:00 - 13:45, 2025-05-25 13:00 - 13:45 | Kuopion museo
Myyttiset-näyttelyopastus kuljettaa kulkijan halki entisaikojen metsän. Metsäretkellä tutustutaan esivanhempiemme elämää rytmittäneeseen kansanuskoon. Matkan varrelta löytyy niin myyteistä tuttuja olentoja ja luontotietoa kuin vanhin tunnettu pohjoissavolainen loitsukin.
Tiedontäyteinen kierros sopii parhaiten aikuisille ja nuorille ja on kestoltaan noin 45 minuuttia. Opastus lähtee lipunmyynnin läheisyydestä sunnuntaisin klo 13 seuraavina päivinä: 9.3., 16.3., 30.3., 13.4., 27.4., 11.5. sekä 25.5.
Opastus sisältyy museon pääsymaksuun (15/10 €, alle 18-v maksutta), Museokortti ja Kaikukortti käyvät.
***
Kuopion museon Myyttiset – metsän kätköissä -näyttely vie menneisyyden aarniometsään keskelle kansanuskon maailmaa. Se on tehty monilla aisteilla koettavaksi, elämykselliseksi ihmettelyn paikaksi, jossa riittää tutkittavaa kaikenikäisille.
Kuopion luonnontieteellisen museon ja Kuopion kulttuurihistoriallisen museon yhteistyönä tuottamassa näyttelyssä on esillä erityistä voimaa omaavia taikaesineitä sekä kiehtovia eläimiä. Tarinat, uskomukset ja todelliset luonnonilmiöt punoutuvat yhteen ainutlaatuisella tavalla. Kulje entisajan metsässä, tutustu myyttisiin hahmoihin, joudu metsänpeittoon ja loitsi itsesi vapaaksi!
Myyttiset-näyttely ja siihen liittyvät tapahtumat ovat osa Kuopio250-juhlavuoden ohjelmistoa.

Opastus: Muuttuva luonto
2025-05-03 14:00 - 14:45, 2025-05-31 14:00 - 14:45 | Kuopion museo
Muuttuva luonto -näyttelyssä matkustetaan itäsuomalaisen luonnon historiaan ja nykytilaan. Matka alkaa kaukaa menneisyyden mammuttiarolta, kiertelee luonnonmetsän siimeksessä ja järvien syvänteissä ja päätyy lopulta ihmisen muokkaamaan maisemaan. Millainen mahtaa olla luontomme tulevaisuus?
Tule mukaan opastukselle tutustumaan itäsuomalaisen luonnon monivaiheiseen tarinaan!
Opastus sisältyy pääsylipun hintaan, alle 18-vuotiaat ilmaiseksi. Museokortti ja Kaikukortti käyvät. Opastus on kestoltaan noin 45 minuuttia.

OMPELUSEURAT: Kangaskenkien ja laukkujen korjaus & Volttilähtö
2025-05-07 14:00 - 18:30 | Kuopion museo
Kuopion museon monitoimitila, vapaa pääsy
Tule korjaamaan ompelukoneella tai käsin rikkinäisiä kangaskenkiä ja laukkuja käyttöä kestäväksi! Teemasta riippumatta voit tulla kaikenlaisten korjaustöiden kanssa. Korjausaktiivit neuvovat korjaamisen alkuun. Mukaan korjaamisen riemuun pääset myös auttamalla keskeneräisissä korjaustöissä tai vertaiskorjaajana!
Pajaan saa tulla ilman ennakkoilmoittautumista oman aikataulun mukaan. Paikan päältä löytyy ompelukoneita ja korjaamiseen paikkakankaita, lankoja ym. Voit tuoda käyttöön ja kiertoon myös omia materiaaleja.
Esityksellisenä iltapalana näyttämötaiteilija Lasse Forsgrenin yöllisestä näystä kehkeytynyt Volttilähtö. Monologikuvaelma kauhean-naurettavan-näyttävästä tapahtumasarjasta jääraveissa kevään kynnyksellä. Esitysaika klo 17.30.
Tän voi korjata. Korjataan tämä! Korjataan tämä elämä kestäväksi elämäksi.

Tapahtuma osa Kuopio250-ohjelmistoa ja saanut juhlavuoden tuotantotukea. Yhteistyössä Kuopion museo, Jätekukko, Kantti, Elävä säätiö ja ITAK
Ohjelmamuutokset ja täydennykset mahdollisia. OMPELUSEURAT Instagramista.
***
OMPELUSEURAT KORJAUSPAJOJEN KEVÄTKAUSI 2025
Korjauspaja avoinna klo 14-18.30, esitysaika pääsääntöisesti klo 17.30
Paikka: Kuopion museon monitoimitila (Museokatu 1). Osallistuminen on maksutonta.

Ke 15.1. klo 14-19 OMPELUSEURAT: Lastenvaatteiden korjaus & Kasvu – saksofoni Anna Voutilainen-Veijonen
Ke 12.2. klo 14-19 OMPELUSEURAT: Parsintapaja & Osallisuudesta -esitys Lasse Forsgren
Ke 12.3. klo 14-18.30 Farkkujen paikkaus & Syntyä/Syvyydestä – tanssi Outi Markkula ja viulu Emilia Lajunen
Ke 9.4. klo 14-18.30 OMPELUSEURAT: Vetoketjupaja – korjaus ja vaihto & Jenni Venäläisen kanteletaidetta
Ke 7.5. klo 14-18.30 OMPELUSEURAT: Kangaskenkien ja laukkujen korjaus & Volttilähtö -kuvaelma Lasse Forsgren

Myyttinen vartti
2025-05-08 15:00 - 15:30, 2025-05-15 15:00 - 15:30, 2025-05-22 15:00 - 15:30 | Kuopion museo
Myyttiset vartit tarjoavat lyhyehköjä ja ytimekkäitä tietoiskuja Myyttiset – metsän kätköissä -näyttelyn teemoihin liittyen. Varteilla tutustutaan esimerkiksi arkeologisiin löytöihin, geologisiin ilmiöihin, sekä kansanperinteen ja -uskon erityispiirteisiin ja ihmeellisyyksiin.
Tervetuloa kuulolle torstaisin klo 15! Vartille pääsee mukaan museon pääsylipulla.
SYKSYN VARTIT (ohjelmamuutokset ja -täydennykset mahdollisia):
4.9.2025 klo 15 Suo siellä, vetelä täällä – suoluonnon monimuotoisuus ja merkitys kansanperinteessä
25.9.2025 klo 15 Faustista Uhrijuhlaan – katsaus Myyttiset-näyttelyn teemoja sisältäviin elokuviin
2.10.2025 klo 15 Paranvoi ja sudenmaito
30.10.2025 klo 15 Maitoa maahan maahisille
20.11.2025 klo 15 Ankat Sampojahdissa (ja muita suomalaisia myyttejä populaarikulttuurissa)

JO TOTEUTUT VARTIT:
27.3.2025 klo 15 Salamaniskuja ja tulipaloja vastaan – kivikautisen esineiden käyttö taikuudessa ja lääkinnässä
Mikä kiviesine on? Ja miksi sillä katsottiin olevan parantavia ominaisuuksia? Kivikautisiin esineisiin on liitetty erilaisia uskomuksia ja tarinoita, joilla kiviesineiden synty ja olemassaolo haluttiin selittää. Kiviesineisiin liitettiin myös uskomuksia niiden parantavista ja suojaavista ominaisuuksista.
3.4.2025 klo 15 Pirunpelloista hiidenkirnuihin
Geologisen luonnonperinnön myyttisyys: millaisia syntytarinoita kansanperinteessä on keksitty eri geologisille muodostumille ja piirteille, ja mikä on totuus myyttien taustalla?
10.4.2025 klo 15 Varhaisimmat muistiin kirjoitetut loitsut Pohjois-Savosta
Itäsuomalainen loitsuperinne säilytti pitkään elinvoimansa. Sitä tallentui erilaisiin lähdeaineistoihin satojen vuosien ajan. Tule tutustumaan kaikkein vanhimpiin pohjoissavolaisiin loitsuihin!
17.4.2025 klo 15 Metsän väki
Karhun hampaat ja kynnet, metsälähteet, uhrilehdot, käärmeet… Muun muassa näitä asioita ja paikkoja on pidetty kansanperinteessä väkevinä. Mutta mitä kansanuskon väki ylipäätänsä on, mistä kaikkialta sitä löytyy, ja mihin sitä tarvitaan?
24.4.2025 klo 15 Käärmeiden käräjäkivet ja uhrikupit – kivet ja kalliot suomalaisessa kansanuskossa
Mitä mineraaleja ja kivilajeja väekkäiksi koetuista kivistä ja kallioista löytyy, ja miten ne ovat syntyneet? Ovatko uhrikuppeina käytetyt painaumat kivissä ja kallioissa syntyneet luonnollisesti vai ovatko ne ihmiskätten töitä?
8.5.2025 klo 15 Kristillisyyden varhainen vaikutus Pohjois-Savon kansanuskoon
Kansanuskoon liittyvät tiedot ja tavat siirtyivät sukupolvelta toiselle. Jokainen aika lisäsi niihin omat kerroksensa. Millaisen jäljen maailmankuvan mullistanut kristinusko jätti paikalliseen perinteeseen?
15.5.2025 klo 15 Kansanuskon kauheudet
Kuka on syypää tauteihin, kuka houkuttelee äkkinäiset järven syövereihin hukuksiin, millaista porukkaa kalmanväki oikein on? Tämänkertaisella vartilla perehdytään muutamiin kansanuskon ikävämpiin hahmoihin.
22.5.2025 klo 15 Myyttien viestit menneisyydestä
Välittyvätkö muinaiset luonnonkatastrofit meillä ja maailmalla myyttisissä tarinoissa? Onko Väinämöisen polvenhaavasta kertovassa kansanrunossa yhteys vedenpaisumusmyytteihin ja edelleen todellisiin tapahtumiin, esimerkiksi Vuoksen puhkeamiseen noin 6000 vuotta sitten?

Opastus: Talojen tarinoita
2025-05-10 13:00 - 14:00, 2025-05-17 13:00 - 14:00, 2025-05-24 13:00 - 14:00, 2025-05-31 13:00 - 14:00 | Korttelimuseo, Kirkkokatu 22, Kuopio, 70100
Talojen tarinoita -näyttelyopastus esittelee jo lähes hävinnyttä puutalokaupunkia. Puu-Kuopio oli voimissaan 1900-luvun puoliväliin asti, jolloin jälleenrakennuskausi ja kaupungistuminen muuttivat kaupunkikuvaa merkittävästi. Opastuksella muistellaan arkista elämää puutalokaupungissa siellä asuneiden silmin ja tutustutaan siihen valokuvien avulla.
Lauantaisin klo 13. Opastus sisältyy museon pääsymaksuun (8/5 €, Museokortti, Kaikukortti, alle 18-vuotiaat maksutta).
Talojen tarinoita -opastus on osa Kuopio250-juhlavuoden ohjelmaa.
Talojen tarinoita – Puutalokaupungin jäljillä 25.4.2025-26.4.2026
Näyttelyssä valokuvat ja muistelmat nivoutuvat yhteen luoden eloisan kokonaisuuden, joka kertoo kaupungin rakennushistoriasta sekä kaupunkikuvan muutoksesta. Näyttely esittelee Kuopion purettuja sekä edelleen olemassa olevia puutaloja piirtäen kuvaa vilkkaasta kaupungista, jonka kaduilla ihmiset toimittivat arkisia askareitaan. Kuopiossa lapsuutensa ja nuoruutensa 1940–1960-luvuilla viettäneet ihmiset kertovat millaista oli elää puutalojen täyttämässä kaupungissa.

J. V. Snellmanin päivän aatto
2025-05-11 10:00 - 17:00 | J. V. Snellmanin kotimuseo, Snellmaninkatu 19, Kuopio, 70100
Tänä vuonna J. V. Snellmanin tunnelmalliseen kotimuseoon pääsee vierailulle poikkeuksellisesti Snellmanin päivän aattona, äitienpäivänä 11. toukokuuta! Museo on avoinna klo 10–17, vapaa pääsy.

Tuttuun tapaan päivän mittaan on tarjolla opastuksia, joiden aikana tutustutaan kansallisfilosofimme elämään ja työhön 1840-luvun Kuopiossa:

Klo 9.30 Etäopastus: J. V. Snellman – Sanomalehdillä sivistystä suomalaisille
Opastusta voi seurata Kuopion museon YouTube-kanavalla https://www.youtube.com/@Kuopion_Museo
Klo 13.00 Opastus: J. V. Snellman – Yläalkeiskoulun rehtori
Klo 15.00 Opastus: Johan Vilhelm Snellman puolisona ja isänä

Lämpimästi tervetuloa!

Johan Vilhelm Snellman saapui Kuopioon vuonna 1843 saatuaan yläalkeiskoulun rehtorin viran. Nykyään kotimuseona toimivaan rakennukseen Snellman muutti avioiduttuaan paikallisen apteekkarin tyttären Johanna Lovisa Wennbergin kanssa marraskuussa 1845. Perhe asui talossa nelisen vuotta.

Vintagea!
2025-05-18 13:00 - 16:00 | Kuopion museo
Ihastellaan yhdessä vintage-aarteita ja jaetaan tarinoita niiden takaa!
Pue upeimmat omat, hankitut tai perityt vintagevaatteesi yllesi tai ota niitä muuten mukaan; jaetaan yhdessä tarinoita ja tyylisuuntien tärppejä sekä mietitään vertaisohjatusti vintagevaatteiden huolto- sekä muokkausmahdollisuuksia. Iloitaan samanmielisten kanssa ennen 90-lukua ja pikamuoti-invaasiota valmistuneista aarteistamme ja saatetaan yhdessä vintagevaatteet käyttöön! Lisäksi kuullaan tarinaa paikallisen ompelijan työurasta 1950-luvulta alkaen ja nähdään hänen valmistamiaan vaatteita.
Kuopio250-juhlavuoden kunniaksi tapahtumaan toivotaan tuotavaksi erityisesti kuopiolaisten vaatetehtaiden menneiden vuosikymmenten tuotantoa, kuten Turo (Venturo, Ceci, Estate), Piretta/P.T.A Group, Petritex, Ankkuri-Asu, Anvill-Tuote, Essilä, Je-Company, CHC, Jokas, Vaatetustehdas KKA, Kuopion Lakkitehdas, Texvex jne. Tule kertomaan muistojasi kuopiolaisista vaatetehtaista ja niissä työskentelemisestä. Halutessasi voi tarjota kuopiolaista tuotantoa näytteille tapahtuman ajaksi jo etukäteen (sähköposti minna.merivalo@kuopio.fi)
Tapahtumassa on mukana myös lennokasta menoa, kun Kuopion swing-tanssiharrastajat pitävät koko tapahtuman ajan kestävät jamit tarjoten yleisöllekin pieniä tanssinohjaushetkiä. Tanssijat esittelevät 1920-50 -lukujen tanssi- ja pukeutumistyylejä. Ammattimainen maskeeraaja-kampaaja näyttää eri tyyleihin soveltuvia meikkaus- ja kampausvinkkejä.
Livemusiikista vastaa kuopiolainen jazz- ja swing-bändi Kuopion rytmi-pojat, joka soittaa vanhaa jazz-musiikkia, mm. dixielandia ja swingiä sekä suomalaisia 1930-luvun fox-kappaleita.
Kirsikkana kakun päällä nähdään Kuopion kaupunginteatterin Marie Antoinette -näytelmän puvustuksesta kansainvälisiä muotituulahduksia Kuopion perustamisen ajankohdalta, 1770-luvulta.
Vintagea!-tapahtuman järjestää vintage- ja swing-tanssin harrastajat yhteistyössä Kuopion museon kanssa. Tapahtumaan museon katukerroksessa on vapaa pääsy ja se on osa Kuopio250-juhlavuotta.
***
Vintagea!-tapahtuma on Kuopion museon Kansainvälisen museopäivän yleisötapahtuma, ja sen ohessa kurkataan Kuopioon vaatekaupunkina Museovartilla Kuopion museon perusnäyttelyssä. Mukaan Museovartille pääsee museon pääsylipulla (15/10 €, alle 18-v maksutta) tai Museokortilla tai Kaikukortilla. Samalla lipulla voi tutustua myös Myyttiset – metsän kätköissä -näyttelyyn. Museo on avoinna su 18.5. klo 10-17.
TAPAHTUMAN TARKENNETTU OHJELMA klo 13-16

Kuopion Rytmi-pojat esiintyy (settien aloitusajat n. klo 13, 14 ja 15).
Tanssi- ja vaatetyyliesittelyt tanssijoiden toteuttamana n. klo 13.45.
Swing-tanssijoiden jamit sekä meikki- ja kampausvinkkejä vintagetyyleihin koko tapahtuman ajan.
Esillä vintagevaatteita ja asusteita, Kuopion kaupunginteatterin Marie Antoinette -näytelmän asuja, ompelijan uratarina sekä nuoren vaatesuunnittelijaopiskelijan vintagesta inspiroitunutta tuotantoa.

Yllä olevaan tapahtumasisältöön on vapaa pääsy!

Museovartti klo 15.45 (perusnäyttelyssä, pääsymaksullinen / Museokortilla)

Opastus Maaginen -näyttelyyn
2025-05-18 14:00 - 15:00, 2025-06-01 14:00 - 15:00 | KUMMA, Kauppakatu 35, Kuopio, 70100
Tule mukaan kokemaan taiteen taika avoimelle opastukselle Maaginen -näyttelyyn! Ensimmäinen opastus järjestetään näyttelyn avajaisviikolla, sunnuntaina 18.5. klo 14. Tämän jälkeen opastuksia järjestetään 1.6. alkaen joka sunnuntai klo 14 näyttelyn loppuun saakka. Opastukseen voi osallistua KUMMAn pääsymaksulla 10/5 €, alle 18-vuotiaat ilmaiseksi. Museokortti käy maksuvälineeksi.
Maaginen on KUMMAn tulkinta maagisesta realismista, jossa ihme ja kumma, mittasuhteiden leikki, satu ja mystiikka kohtaavat todellisuuden. Näyttely leikittelee koolla, yllätyksellisyydellä, sekä satumaisilla tunnelmilla ja tummilla metsän maailmoilla. Näyttely tarjoaa kummallisen mahdollisuuden uppoutua ihmettelyyn, rinnakkaisiin todellisuuksiin sekä antaa mielikuvituksen virrata.

Kesäyön unelmat ja maagiset Myrskyt
2025-05-20 16:15 - 16:45 | KUMMA, Kauppakatu 35, Kuopio, 70100
Taikuus ja todellisuus kahdessa William Shakespearen näytelmässä – Canberran yliopiston varadekaanin, Duncan Driverin luennoimana
Tervetuloa tutustumaan maagisen realismin esivanhempiin; William Shakespearen näytelmiin, Kesäyön unelma ja Myrsky. Englanninkielinen, 30 minuutin pituinen luento järjestetään tiistaina 20.5. klo 16.15 KUMMAssa. Luennossa keskitytään vahvoihin maagisen realismin teemoihin todenmukaisissa ympäristöissä.
Kummallista on, että luennoitsijamme saapuu Australiasta saakka. Luennoitsijana toimii Shakespeare-tutkija ja Canberran yliopiston varadekaani, Duncan Driver. Tilaisuus sisältyy KUMMAn pääsymaksuun 5/10€, alle 18-vuotiaat ilmaiseksi. Museokortti käy maksuvälineeksi.
Lämpimästi tervetuloa inspiroitumaan maagisesta realismista!

Retki: Monimuotoisuutta metsäsuhteisiin
2025-05-20 17:00 - 20:00 | Pilpantien pään parkkipaikka
Mitä metsät merkitsevät? Suomi on täynnä erilaisia metsäsuhteita ja tämä näkyy metsäkeskusteluissa, myös Kuopiossa. Nauttiessasi keväisestä metsästä kuulet metsäluontomme ja metsäsuhteidemme historiasta ja monimuotoisuudesta elävästi ja toiminnallisesti. Pääset pohtimaan metsien tärkeyttä itsellesi, muille ihmisille ja muunlajisille. Retkellä on mahdollista nauttia omia eväitä. Retki on suunnattu yli 16-vuotiaille ja pohjautuu Luontoliiton metsävierailuun.
Lisätietoja: p. 044 547 8909

SnellmanEDU Filosofiakahvila: Aristoteles ja poliittinen retoriikka, Taneli Kukkonen
2025-05-21 17:00 - 19:00 | Kuopion museo
Tervetuloa Filosofiakahvilaan ke 21.5. kuulemaan ja keskustelemaan aiheesta “Aristoteles ja poliittinen retoriikka”. Puhujavieraana Taneli Kukkonen, filosofian professori, New York University Abu Dhabi.Demokratia – teemana Kuopion filosofiakahvilassa keväällä 2025
Demokratian puolustamista peräänkuulutetaan, ja demokratian tulevaisuudesta ollaan huolissaan. Demokratialla lienee nykyisin useimmille myönteinen kaiku. Näin ei ole aina ollut: antiikista lähtien vielä 1800-luvun alkupuolella asti kreikkalaista perua olevalla sanalla demokratia viitattiin yleensä huonoon päätöksenteko- ja hallintotapaan, ei-toivottavaan yhteiskuntaärjestykseen – tai pikemminkin epäjärjestykseen.
Mutta onko meillä edes selkeää tai yhtenäistä näkemystä, mitä demokratia ja demokraattisuus on? Ja jos suunnilleen on, millä perusteilla demokratia on hyvää? Ja onko varsinaista demokratiaa koskaan kunnolla toteutettu missään?

Tilaisuus on kaikille avoin ja maksuton. Suosittelemme ilmoittautumaan etukäteen Snellmanedun sivuilla, jotta saat tiedon mahdollisista muutoksista ja tulevista tapahtumista. Kahvila Kantista voi noutaa omakustanteiset kahvit nautittavaksi tilaisuudessa. Tervetuloa jälleen Filosofiakahvilaan, sekä uudet että tutut kävijät!

Kansanlauluyhtye iLo Maaginen-näyttelyssä
2025-05-23 16:00 - 17:00 | KUMMA, Kauppakatu 35, Kuopio, 70100
Maailmanmusiikkia, kertomuksia ja yhteisjamit; niistä on perjantai 23.5. tehty! Mikä olisikaan parempi tapa viettää perjantaipäivää kuin tutustua Maaginen-näyttelyyn kuunnellen samalla hyvää musiikkia?
Kansanlauluyhtye iLo tuo mukanaan tuulahduksen musiikkia maailmalta ja koto-Suomesta. Musiikkimatka vie meidät aina Perusta Italiaan ja Karttulasta Kreikan saaristoon. Soitetaan, lauletaan ja iloitaan yhdessä. Voit tuoda mukanasi soittimesi tai tulla mukaan laulamaan. Jammaillaan yhdessä!
Olet lämpimästi tervetullut mukaan!
Yhteistyössä Kuopion kansalaisopisto.
Tapahtuma sisältyy KUMMAn pääsymaksuun 10/5€, alle 18-vuotiaat ilmaiseksi ja Museokortti käy maksuvälineeksi.

Kiehtovat kyyt
2025-05-28 18:00 - 19:30 | https://kuopionmuseot.fi/tapahtuma/kiehtovat-kyyt/
Kysy käärmeasiantuntijalta -keskustelutilaisuus verkossa!
Monelle kyyt ja muut luikertelijat jäävät tuntemattomiksi, ja niitä jopa pelätään. Nyt on mitä parhain tilaisuus kysellä käärmeistä asiantuntijalta! Miten kyy havaitsee meidät? Millaisissa paikoissa ne viihtyvät? Miten kyyn puremilta olisi parasta välttyä? Entä mitä ihmettä rantakäärme tekee heittäytyessään selälleen?
Kuopion luonnontieteellisen museon verkkotapahtumassa käärmeasiantuntijana vierailee Toni Beckman. Tapahtumaan ei tarvitse ilmoittautua, ja voit lähettää kysymyksiä etukäteen (mari.wikholm (at) kuopio.fi) tai esittää kysymykset tapahtuman aikana.
Liity keskustelutilaisuuteen tästä linkistä.

Lisätietoja:
Mari Wikholm
Kuopion luonnontieteellinen museo
mari.wikholm (at) kuopio.fi
p. 044 718 1543

Liito-oravaretki Jynkässä
2025-06-02 18:00 - 19:30 | Jynkän koulu, Maitotie 2, Kuopio, 70780, Suomi
Tule tutustumaan liito-oravan elinympäristöön! Mitä liito-oravat syövät ja miten ne liitävät? Kävelemme isoja polkuja pitkin n. 2 km, lapsille myös tehtäviä matkan varrella! Lastenrattailla kulku onnistuu myös. Lisätietoja: p. 040 573 8205

Kulttuurimaistiainen: vapaa pääsy Kuopion museoon
2025-06-04 10:00 - 19:00 | Kuopion museo
Tervetuloa tutustumaan maksutta Kuopion museon näyttelyihin keskiviikkona 4.9. klo 10-19! Vapaa pääsy Kuopion museoon on osa Kuopion kaupungin kulttuurilaitosten Kulttuurimaistiaisia.
Klo 17-17.30 museon aulassa esiintyy Triijuulla-yhtye ja museon sisäpihalla on klo 17.30-18.30 laatikkoviljelijöiden kaikille avoin kylvökerta.

Kuopion museon näyttely Myyttiset – metsän kätköissä sekä Triijuulla-konsertti ovat osa Kuopio250-juhlavuoden ohjelmistoa.

KUMMAn satuhetket
2025-06-04 10:15 - 10:45 | KUMMA, Kauppakatu 35, Kuopio, 70100
Toivotamme teidät tervetulleiksi taianomaisiin satuhetkiin keskiviikkoisin 4.6. alkaen klo 10.15. Satuhetkiä kuullaan joka keskiviikko kesän ajan 30.7. asti. Satuhetket tarjoavat noin puolen tunnin ajan lapsille, ja miksi ei aikuisillekin, täydellisen mahdollisuuden uppoutua tarinoiden maailmaan, rentoutua ja päästää mielikuvitus lentämään.

Jokainen satuhetki on ainutlaatuinen kokemus, jossa lasten kirjallisuus vie kiehtoviin seikkailuihin ja taianomaisiin maailmoihin. Tule mukaan kuuntelemaan, nauramaan ja lumoutumaan pienellä kynnyksellä!

Yksittäisiltä asiakkailta ei vaadita ennakkoilmoittautumista, ryhmien on ilmoittauduttava ennakkoon numeroon 017 182633. Satuhetket sisältyvät KUMMAn pääsymaksuun 5/10 €, alle 18-vuotiaat ilmaiseksi ja Museokortti käy maksuvälineeksi.

Tervetuloa tarinoiden maailmaan!

Pöytäroolipeli: Kyynelten Tihku (Thirsty Sword Lesbians)
2025-06-04 16:00 - 19:00 | KUMMA, Kauppakatu 35, Kuopio, 70100
Hiisiprinsessa Tihku Suursali uhataan naittaa isänsä järjestämien turnajaisten voittajalle. Jokainen teistä kuitenkin tietää, että hänen sydämensä ei edes syki miehille.
Pelaajat: 3 – 5 + pelinjohtaja, aloittelijaystävällinen
Pelijärjestelmä: Thirsty Sword Lesbians
Osallistujien vähimmäisikä: 16
Ajankohta: ke 4.6.2025 klo 16-19
Paikka: KUMMA, Kauppakatu 35, Kuopio
Sisältövaroitukset: epäterve vanhempisuhde, kilpailullisuus, mustasukkaisuus, pakkoavioliitto, suljetut tilat, väenpaljous
Hinta: KUMMAn sisäänpääsymaksu 10/5€, alle 18-vuotiaat ilmaiseksi, Museokortti käy maksuvälineeksi
Pelin johtaja: Sami Rissanen
Yhteistyössä: Kuopion Roolipelaajat
Ilmoittautuminen: Kuopion museoiden verkkokaupan kautta
llmoittautumisen jälkeen saat pelinjohtajalta sähköpostiisi ennakkotietolomakkeen ja ohjeistuksen pelin valmistelua varten. Toivomme sitoutuneita ilmoittautumisia 30.5. mennessä, jotta ennakkotiedot ehditään huomioida. Jos paikkoja on jäljellä, voit ilmoittautua mukaan myös myöhemmin.
Pelikerta kertoo tarinan väen sankareista, jotka pyrkivät pelastamaan rakastamansa hiisiprinsessan tämän isän yritykseltä naittaa tämä järjestämiensä kummaturnajaisten voittajalle.
Pelin maailma on nykyaika suomalaisten taikaolentojen näkökulmasta. Turnajaiset järjestetään pommisuojassa, jonka väki on koristanut niiden kunniaksi ja jossa nämä voivat riisua arkipäiväiset valeasunsa.
Pelijärjestelmä Thirsty Sword Lesbians on peli ailahtelevista tunteista sekä myrskyisistä kohtaamisista omien epävarmuuksiensa kanssa pyristelevien naisten ja sukupuolivähemmistöläisten kesken. Sen varaan rakennetut tarinat keskittyvät keskinäisten tuntemuksien selvittämiseen joko väistämättömien taisteluiden tuoksinnassa tai niistä yhdessä toivuttaessa. Pelipäivänä ajan säästämiseksi tutustuthan etukäteen ilmaisiin perussääntöihin täällä.
Pelaajat saavat pelikerran aluksi itselleen yhden ennakkoon valmistelluista valmishahmoista:

Säde Soinnukas: Tihkun lapsuudenystävä ja hänen isänsä nimittämä hovilaulaja.
Raaka-Aila: Avuksi palkattu peikko, jonka sydän ei siedä epäoikeudenmukaisuutta.
Silja Sudentytär: Tihkun pedonsieluinen lapsuudenystävä. Ei koskaan tullut kesytetyksi.
Utu Öinen: Avuksi palkattu liukaskielinen piru. Kukaan ei tiedä, mitä hän tuntee sisällään.
Järvi Kivitaivas: Tihkun äiti, joka ei hyväksy entisen kumppaninsa suunnitelmia heidän tyttärelleen. Komentaa perheensä palvelijoita.

Triijuulla
2025-06-04 17:00 - 17:30 | Kuopion museo
Triijuulla on kolmen laulajan, viulun, mandoliinin, kitaran ja basson kokoonpano. Ohjelmisto koostuu kansamusiikista ja vanhasta iskelmästä sovitettuna kyseiselle yhtyeelle. Triijuulla on toiminut jo yli 20vuotta esiintyen erilaisissa tapahtumissa kuten Kaustinen, Siilifolk, Folkfinlandia yms.
Museon katukerroksen konsertin kesto noin 30 min, vapaa pääsy. Lämpimästi tervetuloa!
Tila on esteetön.
